**OBČINA BELTINCI**

**Občinska volilna komisija**

**Mladinska ulica 2**

**9231 Beltinci**

Dne: 18. 10. 2022

Številka: 041-01/2022

Zadeva: **DRUGI NAČINI GLASOVANJA**

**PREDČASNO GLASOVANJE** - 78. člen Zakon o lokalnih volitvah (v nadaljevanju: ZLV)

Predčasno glasovanje bo potekalo **v sredo, 16. 11. 2022, na sedežu Občinske volilne komisije Občine Beltinci, Mladinska ulica 2 v Beltincih, od 7.00 do 19.00 ure**.

Volivec, ki se namerava udeležiti predčasnega glasovanja, mora s seboj imeti osebni dokument, s katerim izkaže identiteto. Zaradi tekoče izvedbe volitev (iskanje volivca v volilnem imeniku) volivce vljudno prosimo, da s seboj prinesejo tudi obvestilo volivcu o volišču, na katerem so vpisani v volilni imenik.

**GLASOVANJE PO POŠTI** - 75. člen ZLV

V skladu z 75. členom ZLV v povezavi z 81. členom Zakona o volitvah v državni zbor (ZVDZ) lahko volivci, ki so v priporu, zavodu za prestajanje kazni, v bolnišnici ali v socialnovarstvenem zavodu za institucionalno varstvo, glasujejo po pošti. Na enak način lahko glasujejo tudi invalidi, ki zahtevku predložijo odločbo pristojnega organa o priznanju statusa invalida. Po pošti lahko glasujejo tudi volivci, ki jim je odrejena izolacija zaradi okužbe s koronavirusom in zahtevi za glasovanje po pošti priložijo ustrezno dokazilo (potrdilo o okužbi oz. odrejeni izolaciji).

Volivec, ki uveljavlja pravico glasovanja po pošti, **mora najkasneje 10 (deset) dni pred dnem glasovanja, to je najpozneje v sredo, 9. 11. 2022,**  Občinski volilni komisiji Občine Beltinci (v nadaljevanju: volilna komisija) posredovati zahtevo za ta način glasovanja. V zahtevku mora navesti svoje osebne podatke ter naslov, na katerega naj mu volilna komisija pošlje volilno gradivo.

Če volivec, ki zahteva glasovanje po pošti, ne predloži odločbe o priznanju statusa invalida oziroma potrdila o okužbi oz. odrejeni izolaciji, ga volilna komisija pozove, da zahtevo dopolni z ustreznim dokazilom. Rok za dopolnitev je 3 dni. Če volivec obvestila ne dopolni, se obvestilo o glasovanju po pošti, ne upošteva.

Na podlagi drugega odstavka 81. člena ZDVZ volivci, ki jim je bila **nepredvideno** odvzeta prostost oziroma so nepredvideno sprejeti na zdravljenje v bolnišnico ali pa v institucionalno varstvo socialnovarstvenega zavoda ali so prejeli odločbo o invalidnosti po roku 9. 11. 2022, lahko glasujejo po pošti, če to sporočijo volilni komisiji najpozneje pet dni pred dnevom glasovanja oziroma najpozneje 14. 11. 2022 in o tem priložijo ustrezno dokazilo (npr. potrdilo ali odločbo). Navedeno velja tudi za volivce, ki so v izolaciji zaradi okužbe s koronavirusom najpozneje 5 dni pred dnevom glasovanja in da obvestilu (vlogi) priložijo ustrezno dokazilo (potrdilo o okužbi oz. odrejeni izolaciji).

**GLASOVANJE NA DOMU** - 81.člen ZLV

Po določbi 81. člena ZLV volivci, ki se zaradi bolezni ne morejo osebno zglasiti na volišču, kjer so vpisani v volilni imenik, lahko glasujejo pred volilnim odborom na svojem domu, če to sporočijo volilni komisiji **najkasneje 3 (tri) dni pred dnem glasovanja, to je najpozneje v sredo, dne 16. 11. 2022**. Obvestilu morajo priložiti ustrezno zdravniško potrdilo. Za zdravniško potrdilo se šteje vsaka pisna potrditev zdravnika (tudi npr. elektronska pošta) iz katere izhaja, da se volivec zaradi bolezni ne more osebno zglasiti na volišču. Potrdilo o bolezni lahko izda katerikoli zdravnik, ki izpolnjuje pogoje za opravljanje zdravniške službe (ne le osebni zdravnik).

Na enak način lahko na domu glasujejo tudi volivci, ki bodo v izolaciji zaradi okužbe s koronavirusom. V tem primeru zdravniško potrdilo ni potrebno, pač pa mora volivec vlogi predložiti potrdilo o okužbi oz. odrejeni izolaciji. Namero za glasovanje na domu lahko volivci sporočijo sami, lahko pa v njihovem imenu zahtevek vloži tudi družinski član, sosed ali druga oseba vredna zaupanja (navesti pa mora svoje osebne podatke in identifikacijsko številko osebnega dokumenta).

PRILOGA:

- obrazec glasovanje po pošti

- obrazec glasovanje na domu Občinska volilna komisija